《次张贞居所赋云林》
元代·陆友

松花新酿碧琳腴，洗杓何妨起病夫。菌阁下帘修隐诀，云林扫榻挂仙图。

旋移竹近文书案，自汲泉添刻漏壶。闻说华阳多玉食，洞中燕肉腻如酥。

作者简介：平江路人，字友仁，号砚北生。善诗，尤长五律，兼工隶楷，又博鉴古物，凡钟鼎铭刻法书名画，皆有精识。柯九思、虞集交荐于朝，未及用而归吴。辟室名“志雅斋”，置古今名集图史，客至煮茗清谈不倦。有《砚史》、《墨史》、《砚北杂志》等。